මේ ඇල්ලේ බිලිගන්නවා කියනවා. එහෙම එකක් මෙතන නෑ. ඇල්ල නරඹන්න එන අය ඇල්ල කඩාහැළෙන තැනට ගිහිං දිය ඇල්ල වැටෙන හැටි බලන්න යනවා. එතකොට ලෙස්සලා ගිහිල්ලා ඇල්ලේ තියෙන ගැඹුරු තැන්වල හිර වුණාම මැරෙනවා. ඇල්ලට වැටෙන මිනී ගොඩගන්න ආපු නාවික හමුදාවේ අයත් ගැඹුරු වළවල්වලට බහින්න ටිකක් බයයි. ඇල්ලේ පරතෙර හොඳට දන්න මම මේවාත් හොඳට අධ්‍යයනය කරලා තියෙන්නේ. නාවික හමුදාවේ අය සමහර වේලාවට අංකල් බහින්නේ පරිස්සමෙන් කීවාට මට ඒවා ගාණක් නෑ. එක දවසක් මිනියක් ගන්න බහිනකොට රෑ 11 යි. ඒක හෙම්මාතගම ඕලාන පැත්තේ මුස්ලිම් කෙනෙක්ගේ. ගොඩාක් සෙනඟ හිටපු එදා මම මිනිය අරන් උඩට එනකොට ගොඩාක් පිං දුන්නා. මම ලබන සතුට එයයි. මට ඕන මිනිස්සුත් එක්ක සතුටින් ඉන්න වගේම එයාලට උදව් කරන්න. ඒ හැම දෙයක් කරන්නේ සල්ලි බලාපොරොත්තුව නෙමේ සේවයක් හැටියට සලකලයි. ඔහුගේ කතා බහෙන් වර්තමාන සමාජයටද බොහෝ ආදර්ශයන් කියාපායි. එපමණක්ද නොව ගැමි ජනතාව තුළ තාමත් ඇත්තේ පිරිසිදු සිතිවිලි හා යහපත් ගති පැවතුම් රැසක් බව විටෙක අපට ද හැඟේ.
ඇල්ලට වැටෙන මිනී ගොඩගන්න ආවේ කවුද?
නාවික හමුදාවේ අය